CELEX: 32015R1828
Language: bg
Date: 2015-10-12 00:00:00
Title: Регламент (EС) 2015/1828 на Съвета от 12 октомври 2015 година за изменение на Регламент (ЕС) № 36/2012 относно ограничителни мерки с оглед на положението в Сирия

13.10.2015   
            
            
               BG
            
            
               Официален вестник на Европейския съюз
            
            
               L 266/1
            
         РЕГЛАМЕНТ (EС) 2015/1828 НА СЪВЕТА
   от 12 октомври 2015 година
   за изменение на Регламент (ЕС) № 36/2012 относно ограничителни мерки с оглед на положението в Сирия
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 215 от него,
   като взе предвид Решение 2013/255/ОВППС на Съвета от 31 май 2013 г. относно ограничителни мерки срещу Сирия (1),
   като взе предвид съвместното предложение на върховния представител на Съюза по въпросите на външните работи и политиката на сигурност и на Европейската комисия,
   като има предвид, че:
   
               (1)
            
            
               С Регламент (ЕС) № 36/2012 на Съвета (2) се привеждат в действие повечето от мерките, предвидени в Решение 2013/255/ОВППС.
            
         
               (2)
            
            
               На 12 октомври 2015 г. Съветът прие Решение (ОВППС) 2015/1836 (3) за изменение на Решение 2013/255/ОВППС. Решение (ОВППС) 2015/1836 определя критериите за включване на лица, образувания и органи в списъците в приложения I и II от посоченото решение. Основанията за това включване в списъците са посочени в съображенията на Решение (ОВППС) 2015/1836 и Решение 2013/255/ОВППС.
            
         
               (3)
            
            
               Мерките за замразяване на активи попадат в приложното поле на Договора и поради това, по-специално с цел да се гарантира еднаквото им прилагане от страна на икономическите оператори във всички държави членки, за тяхното прилагане са необходими действия на равнището на Съюза.
            
         
               (4)
            
            
               Поради това Регламент (ЕС) № 36/2012 следва да бъде съответно изменен,
            
         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕС) № 36/2012 се изменя както следва:
   
               1)
            
            
               В член 15 се добавят следните параграфи:
               „1а.   Списъкът в приложение II включва и физически или юридически лица, образувания и органи, за които Съветът, в съответствие с член 28, параграф 2 от Решение 2013/255/ОВППС на Съвета (4), е установил, че попадат в една от следните категории:
               
                           а)
                        
                        
                           видни бизнесмени, извършващи дейност в Сирия;
                        
                     
                           б)
                        
                        
                           членове на семействата Асад и Махлуф;
                        
                     
                           в)
                        
                        
                           министри в сирийското правителство на власт след май 2011 г.;
                        
                     
                           г)
                        
                        
                           членове на сирийската армия със звание„полковник“ или с равностойно или по-високо звание на служба след май 2011 г.;
                        
                     
                           д)
                        
                        
                           членове на сирийските служби за сигурност и разузнаване на служба след май 2011 г.;
                        
                     
                           е)
                        
                        
                           членове на свързани с режима милиции;
                        
                     
                           ж)
                        
                        
                           лица, образувания, звена, агенции, органи или институции, които работят в сферата на разпространението на химически оръжия;
                        
                     и физически или юридически лица и образувания, свързани с тях, за които не се прилага член 21 от настоящия регламент.
               1б.   Лицата, образуванията и органите, принадлежащи към една от категориите, посочени в параграф 1а, не се включват или не остават в списъка на лицата, образуванията и органите в приложение II, ако има достатъчно информация, че не са или вече не са свързани с режима, или че не упражняват или вече не упражняват влияние върху него, или че не представляват реален риск от заобикаляне на ограничителните мерки.
               
                  (4)  Решение 2013/255/ОВППС на Съвета от 31 май 2013 г. относно ограничителни мерки срещу Сирия (ОВ L 147, 1.6.2013 г., стр. 14).“."
						
            
         
               2)
            
            
               Член 32, параграф 2 се заменя със следното:
               „2.   Съветът уведомява засегнатото лице, образувание или орган за решението си за включване в списъка, посочено в параграф 1 от настоящия член, включително за основанията за това, пряко, ако адресът е известен, или чрез публикуване на известие, за да се предостави възможност на това лице, образувание или орган да представи възражения. По-специално когато лице, образувание или орган са включени в списъка в приложение II на основание, че попада в една от категориите лица, образувания или органи, определени в член 15, параграф 1а, лицето, образуванието или органът може да представи доказателства и възражения, че макар и да попада в такава категория, то счита, че включването му в списъка не е обосновано.“
            
         
               3)
            
            
               Заглавието на приложение II се заменя със следното:
               „ПРИЛОЖЕНИЕ II
               Списък на физическите и юридическите лица, образувания или органи, посочени в член 14, член 15, параграф 1, буква а) и член 15, параграф 1а“.
            
         Член 2
   Настоящият регламент влиза в сила в деня след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Люксембург на 12 октомври 2015 година.
      
         
            За Съвета
         
         
            Председател
         
         F. MOGHERINI
      
   
   
      (1)  ОВ L 147, 1.6.2013 г., стр. 14.
   
      (2)  Регламент (ЕС) № 36/2012 на Съвета от 18 януари 2012 г. относно ограничителни мерки с оглед на положението в Сирия и за отмяна на Регламент (ЕС) № 442/2011 (ОВ L 16, 19.1.2012 г., стр. 1).
   
      (3)  Решение (ОВППС) 2015/1836 на Съвета от 12 октомври 2015 г. за изменение на Решение 2013/255/ОВППС относно ограничителни мерки срещу Сирия (вж. стр. 75 от настоящия брой на Официален вестник).